laion/Wikipedia-Exotic huggingface dataset:
Mathew Ryan

Mathew David Ryan (sündinud 8. aprillil 1992 Plumptonis Uus-Lõuna-Walesi osariigis) on Austraalia jalgpallur, kes mängib väravavahina Taani kõrgliigaklubis København ja Austraalia jalgpallikoondises. Ta alustas klubikarjääri Austraalia klubides Marconi Stallions ja Blacktown City. Austraalia kõrgliigas debüteeris ta 2010. aastal Central Coast Marinersi meeskonnas. Hooaegadel 2010/11 ja 2011/12 valiti Ryan Austraalia kõrgliiga hooaja parimaks noormängijaks ning hooajal 2011/12 lisaks hooaja parimaks väravavahiks. 2012. aastal valiti Ryan Marinersi hooaja parimaks mängijaks. Hooajal 2011–12 võitis ta Marinersiga Austraalia kõrgliiga põhiturniiri ja 2013. aastal finaalseeria. Aastatel 2013–2015 mängis Ryan Belgia kõrgliigaklubis Club Brugge. Hooaegadel 2013/14 ja 2014/15 valiti ta Belgia kõrgliiga hooaja parimaks väravavahiks. 2015. aasta juulis sõlmis ta kuueaastase lepingu Hispaania kõrgliigaklubiga Valencia. Vähese mänguaja tõttu naasis ta 2017. aasta jaanuaris Belgia kõrgliigasse, liitudes laenulepingu alusel Genkiga. 2017. aasta juunis sõlmis ta viieaastase lepingu äsja Inglismaa kõrgliigasse tõusnud klubiga Brighton & Hove Albion. Aastatel 2017–2020 oli ta kolm hooaega Brighton & Hove Albioni esiväravavaht. Hooaja 2020/21 teises pooles oli Ryan laenul Arsenalis. 2021. aasta juulis sõlmis ta lepingu Hispaania kõrgliigaklubiga Real Sociedad. 2022. aasta augustis sõlmis ta kaheaastase lepingu Københavniga. Austraalia jalgpallikoondises tegi Ryan debüüdi 5. detsembril 2012 mängus Põhja-Korea vastu. 2014. aastast on Ryan olnud Austraalia koondise esiväravavaht. 2015. aastal tuli ta Austraalia koondisega Aasia meistriks ja valiti turniiri sümboolsesse koosseisu. Ta on kuulunud Austraalia koondisse veel ka 2014. aasta maailmameistrivõistlustel, 2017. aasta FIFA konföderatsioonide karikaturniiril, 2018. aasta maailmameistrivõistlustel ja 2019. aasta Aasia meistrivõistlustel. Aastatel 2015, 2019 ja 2020 on Ryan valitud Austraalia aasta jalgpalluriks. Central Coast Mariners A-League'i Premiership: 2011–12 A-League'i Championship: 2013 Club Brugge Belgia karikas: 2014–15 "Mat Ryan joins new boys Brighton and Hove Albion on record fee". The Sydney Morning Herald. 17.6.2017. Vaadatud 13.6.2022  Mathew Ryan – pildid, videod ja helifailid Wikimedia Commonsis
Bailey Wright

Bailey Colin Wright (sündinud 28. juulil 1992 Melbourne'is) on Austraalia jalgpallur, kes mängib keskkaitsjana Inglismaa esiliigaklubis Sunderland ja Austraalia jalgpallikoondises. Kogu elukutselise klubikarjääri jooksul on Wright mänginud Inglismaal. 2009. aastal liitus ta Preston North Endiga. Klubi põhimeeskonnas debüteeris ta 2011. aasta märtsis. Preston North Endi põhikoosseisu kuulus ta alates hooajast 2012/13. 2015. aastal kindlus ta klubiga pärast nelja hooaega League One'is pääsu tagasi Inglismaa esiliigasse. 2017. aasta jaanuaris sõlmis ta lepingu Inglismaa esiliigaklubiga Bristol City. 2020. aasta jaanuaris läks ta laenule Sunderlandi, kellega sõlmis sama aasta augustis püsiva lepingu. Austraalia jalgpallikoondises tegi Wright debüüdi 4. septembril 2014 sõprusmängus Belgia vastu. Koondisekarjääri esimese värava lõi ta neli päeva hiljem sõprusmängus Saudi Araabia vastu. Ta on kuulunud Austraalia koondisse 2014. aasta maailmameistrivõistlustel ja 2017. aasta FIFA konföderatsioonide karikaturniiril. https://www.national-football-teams.com/player/56836/Bailey_Wright.html (vaadatud 13.6.2022)  Bailey Wright – pildid, videod ja helifailid Wikimedia Commonsis
Ѕ

Ѕ (ѕ; tähenimi dze) on kirillitsa täht, mis on kasutusel makedoonia keeles ja on makedoonia tähestiku 10. täht. Seda kasutatakse palataliseeritud alveolaarse afrikaadi /d͡z/ märkimiseks. Tähte Ѕ / ѕ translitereeritakse ladina kirjas digraafiga Dz / dz. Näited: ѕид 'müür' ja ѕвезда 'täht'. https://www.eki.ee/knab/lat/kblmk.pdf
Wells Fargo Center

Wells Fargo Center on mitmeotstarbeline sisaareen Ameerika Ühendriikides Pennsylvania osariigis Philadelphias. Areen asub South Philadelphia spordikompleksi edelanurgas, kuhu kuuluvad veel ka Lincoln Financial Field, Citizens Bank Park ja Xfinity Live!. Wells Fargo Center on koduks National Hockey League'i (NHL) jäähokiklubile Philadelphia Flyers, National Basketball Associationi (NBA) korvpalliklubile Philadelphia 76ers ja National Lacrosse League'i (NLL) lakrossiklubile Philadelphia Wings. Wells Fargo Centeri ehitust alustati 1994. aastal ja see avati 1996. aastal. Korvpallimängude ajal mahutab see 20 478 pealtvaatajat ja jäähokimängude ajal 19 306 pealtvaatajat. Wells Fargo Center koduleht
Canada Life Centre

Canada Life Centre (endised nimed MTS Centre ja Bell MTS Place) on jäähoki- ja kontserdihall Kanadas Manitoba provintsis Winnipegi kesklinnas. See on National Hockey League'i (NHL) jäähokiklubi Winnipeg Jetsi ja American Hockey League'i (AHL) kuuluva Winnipeg Jetsi tütarklubi Manitoba Moose'i koduhall. Halli omanik ja haldaja on True North Sports & Entertainment. Hoone pindala on 41 000 m². Hall mahutab jäähokivõistlustel 15 321 ja kontsertidel 16 345 pealtvaatajat. Canada Life Centre'i kohal oli varem olnud Eaton'si kaubamaja. Halli ehitus läks maksma 133,5 miljonit Kanada dollarit. Hoone avati 16. novembril 2004. Canada Life Centre asendas 1954. aastal ehitatud ja 2004. aastal lammutatud jäähokihalli Winnipeg Arena, mis asus praegusest Canada Life Centre'ist paar kilomeetrit läänes. Canada Life Centre'i koduleht
Parima filmilaulu Oscar

Parima filmilaulu Oscar (inglise keeles Academy Award for Best Original Song) on üks filmiauhinna Oscar kategooriatest. Auhinnaga tunnustab Ameerika Filmikunsti ja -teaduste Akadeemia laulukirjutajat, kes on loonud laulu spetsiaalselt filmi jaoks. Laulu esitajaid ei tunnustata, kui nad pole just laulu autorid. Kõik laulud, mis on kindlal aastal kategoorias arvatud nomineeritute hulka, kantakse enamasti enne auhinna väljaandmist tseremoonial ette. Esimest korda anti selles kategoorias auhind välja 1935. aasta Oscari-galal, kui võitsid Con Conrad ja Herb Magidson laulu "The Continental" eest filmis "The Gay Divorcee". Enim ehk neli auhinda on võitnud Sammy Cahn, Johnny Mercer, Alan Menken ja Jimmy Van Heusen. Oscar Parima filmimuusika Oscar "The 7th Academy Awards – 1935" (inglise). Ameerika Filmikunsti ja -teaduste Akadeemia. Vaadatud 14. mai 2022. Oscari auhindade koduleht (inglise) Oscari auhindade andmebaas (inglise)
Kaar (perekonnanimi)

Kaar on eesti perekonnanimi. 2022. aasta 1. jaanuari seisuga oli Eestis perekonnanimi Kaar 206 inimesel: 99 mehel ja 107 naisel. Perekonnanimede levikult oli Kaar meeste puhul 830. kohal ja naiste puhul 854. kohal. Perekonnanimi Kaar oli kõige levinum vanuserühmas 75–79 aastat, kus seda oli 10 000 elaniku kohta 3,40. Nimi oli kõige sagedasem Hiiu maakonnas, kus sellist nime kandis maakonna 10 000 elaniku kohta keskmiselt 12,55 inimest. 19. sajandi algul pandi pärisorjusest vabastamise käigus Eesti maakondades (v.a. Virumaa) 15 mõisavallas talupoegadele nimeks Kar, Kahr ja Kaar. 1930. aastate nimede muutmise kampaania käigus võeti Kaar uueks nimeks kokku 83 korral, kui loobuti nimedest Kaarmann neljal, Karlov ja Katmuk kolmel, Blekstein, Golding, Kaber, Kartohvel, Kertner, Kleemeier, Klemmer ja Moikov kahel juhul, aga ka nimedest Buchfink, Kalbach, Karlsbach, Kennberg, Kiesverk, Korshunov, Kralle, Krauvärk, Krischka, Krünbork, Quarnström, Rabanas jne. Aleksander Kaar, Eesti poliitik (1892–1943) Elmar Kaar, eesti bioloog (1928–) Enn Kaar, eesti arhitekt (1911–1987) Peeter Kaar, eesti põllumajandusinsener (1968–) Statistikaamet: Nimede statistika (vaadatud 14.06.2022) Onomastika andmebaas. Nimede panemine (algne nimekuju): Kaar. Onomastika andmebaas. Nimede eestistamine:(uus nimekuju): Kaar. Kaar statistikaameti andmebaasis
Kadakas (perekonnanimi)

Kadakas on eesti perekonnanimi. 2022. aasta 1. jaanuari seisuga oli Eestis perekonnanimi Kadakas 204 inimesel: 94 mehel ja 110 naisel. Perekonnanimede levikult oli Kadakas meeste puhul 830. kohal ja naiste puhul 854. kohal. Perekonnanimi Kadakas oli kõige levinum vanuserühmas 40–44 aastat, kus seda oli 10 000 elaniku kohta 2,27. 19. sajandi algul pandi pärisorjusest vabastamise käigus Eesti maakondades (v.a. Pärnumaa ja Võrumaa) 18 mõisavallas talupoegadele nimeks Kaddakas ja Kadakas. 1930. aastate nimede muutmise kampaania käigus võeti Kadakas uueks nimeks ühel korral, kui loobuti nimest Kaigas. Nimi Kadakas vahetati ära ühel korral, kui uueks nimeks võeti Kadak. Anneli Kadakas, eesti muusik (1976–) Erich Kadakas, Eesti ametiühingu- ja töölisliikumise tegelane (1909–1942) Laine Kadakas, eesti sotsioloog ja esteetik (1941–) Villu Kadakas, eesti arheoloog (1972–) Statistikaamet: Nimede statistika (vaadatud 14.06.2022) Onomastika andmebaas. Nimede panemine (algne nimekuju): Kadakas. Rahvusarhiiv. Onomastika andmebaas. Nimede eestistamine: (uus nimekuju): Kadakas. Onomastika andmebaas. Nimede eestistamine:(vana nimekuju): Kadakas. Kadakas statistikaameti andmebaasis
Endel Kama

Endel Kama (kuni 1939 Endel Kamma; 19. juuni 1919 Elva – 15. mai 1979 Tartu) oli eesti arst. Album Academicum Universitatis Tartuensis 1918-1944
Leonhard Mardna

Leonhard Otto Mardna (kuni 1936 Martinov; 28. mai 1901 Tallinn – 24. juuni 1982 Tallinn) oli eesti arst ja sõjaväelane (kapten, 1938). Leonhard Mardna kasvas üles kooliõpetajast vanaisa juures Raplas, tema isa Bernhard Martinoff oli kaupmees, kes suri, kui poeg oli 15-aastane. Ta läks 1918. aastal Vabadussõtta ja õppis ka sõjakoolis, mille lõpetas lipnikuna. 1921. aastal lõpetas ta Tallinna Reaalkooli, mille järel astus Tartu Ülikooli arstiteaduskonda, mille ta lõpetas 1929. aastal. Oli korp! Vironia liige. Õpingute ajal töötas ta Tartu Naistekliinikus subassistendina ja pärast kooli lõpetamist ordinaatorina Tallinnas Juhkentali haiglas. Aastatel 1937–1938 täiendas ta end, töötades Pariisi Arstiteaduse Ülikoolis professorite Ch. Laubry, C. Liani, E. Sergent' ja P. Carnot' juures, mille järel oli ta Tallinna Sõjaväehaigla teraapiaosakonna juhataja ja Konstantin Pätsi raviarst. 1939. aastal astus ta doktorantuuri, õpingud katkesid teise maailmasõja tõttu. 1941. aastal formeeriti ümber sõjaväehaigla, Mardnast sai punaarmees 415. sidepataljoni arst meditsiinikapteni auastmes. Samal aastal arreteriti ta Värska suvelaagris ja saadeti Norilskisse tööparanduslaagrisse, kus ta töötas Mäe- ja Metallurgiakombinaadi arstina. Laagrist 1947. aastal vabanemise järel võeti ta tööle noorema teadusliku töötajana Teaduste Akadeemia Eksperimentaalse ja Kliinilise Meditsiini Instituuti, kus ta alustas tööd doktoriväitekirjaga teemal "Nikotiinhappe mõjust veresuhkrule". Valminud töö konfiskeeriti arreteerimisel 1949. aasta veebruaris ja see kaitstmata, Mardna saadeti Krasnojarski kraisse, kus ta sai velskri koha meditsiinipunkti juhatajana Berjozovka külas. 1950. aastal sai ta südameinfarkti, pärast ravi Suur-Ului rajoonihaiglas jäi ta sinna tööle rajooni terapeudina. Siberi laagrihaiglates tegi ta uurimistööd vangide haiguste ja ravi kohta, töötas läbi tuhatkond haiguslugu ja päästis sadu vange näljasurmast. Eestisse tagasi jõudis ta 1954. aastal, töötades esialgu 2. Linnahaiglas ja 1956. aastast alates Valitsuse IV Haigla siseosakonnajuhatajana kuni pensionile siirdumiseni 1980. aastal. Ta suri 1982. aastal kolmanda infarkti tagajärjel. Tema vend oli arstiteadlane Georg Martinoff. Mardna naine Adda oli arst, neil olid lapsed Silver, Toomas ja Peeter. "Leonhard Otto Mardna ← Martinoff". geni_family_tree. 28. mai 1901. Vaadatud 11. juulil 2023. Album Academicum Universitatis Tartuensis 1918-1944
Georg Veerma

Georg Veerma (kuni 1936 Georgi Verman; 5. aprill 1911 Tsarskoje Selo – 3. juuni 1979 Tartu) oli eesti stomatoloog. Album Academicum Universitatis Tartuensis 1918-1944
Choe Son-hui

Choe Son-hui (korea keeles 최선희; sündinud 10. augustil 1964 Pyongyangis) on Korea Rahvademokraatliku Vabariigi diplomaat ja poliitik. Ta on 11. juunist 2022 Korea Rahvademokraatliku Vabariigi välisminister. Ta sündis aastal 1964 Pyongyangis. Ta on saanud hariduse Põhja-Koreas, Hiinas, Austrias ja Maltal ning valdab vabalt inglise keelt. Ta on 11. juunist 2022 Korea Rahvademokraatliku Vabariigi välisminister. Tema kasuisa Choe Yong-rim oli aastatel 2010–2013 Põhja-Korea peaminister.
Kaljula

Kaljula on eesti perekonnanimi. 2022. aasta 1. jaanuari seisuga oli Eestis perekonnanimi Kaljula 353 inimesel: 172 mehel ja 181 naisel. Perekonnanimede levikult oli Kaljula meeste puhul 378. kohal ja naiste puhul 394. kohal. Perekonnanimi Kaljula oli kõige levinum üle 85-aastaste vanuserühmas, kus seda oli 10 000 elaniku kohta 3,19. Nimi oli kõige sagedasem Viljandi maakonnas, kus sellist nime kandis maakonna 10 000 elaniku kohta keskmiselt 12,52 inimest. 1930. aastate nimede muutmise kampaania käigus võeti Kaljula uueks nimeks kokku 129 korral, kui loobuti nimedest Klanberk neljal, Engelbrecht, Köstner, Tomann, Umberg ja Kirkmann kolmel, Karlsfrei, Klaumann, Mihkelson, Neitov, Sulli, Vilbaum ja Valkmann kahel juhul. Lisaks ka nimedest Ahboltin, Brafmann, Ehrlich, Greulich, Grusdam, Jäms, Kakkason, Kartohvel, Keskpaik, Klementa, Köönvärk, Krusentak, Kuptschal, Lammas, Müüliib, Näripä, Noorkukk, Puss, Soroegin, Vitte jne. Jüri Kaljula, eesti motosportlane (1948–) Liisa Kaljula, eesti kunstikriitik, kuraator ja kunstiajaloolane (1982–) Rein Kaljula, eesti korvpallur ja treener (1942–) Silver Kaljula, eesti näitleja, produtsent, lavastaja ja valguskujundaja (1991–) Tanel Kaljula, eesti korvpallur (1981–) Statistikaamet: Nimede statistika (vaadatud 14.06.2022) Onomastika andmebaas. Nimede eestistamine:(uus nimekuju): Kaljula. Kaljula statistikaameti andmebaasis
Serhi Sternenko

Serhi Sternenko (ukraina keeles Сергій В'ячеславович Стерненко; sündinud 20. märtsil 1995 Sadoves Odessa oblastis) on ukraina aktivist ja videoblogija.
Zuzana 2

155 mm SpGH ZUZANA 2 on Slovakkia liikurhaubits. Zuzana 2-e on tootnud KONŠTRUKTA Defence. Ukraina kasutas neid Vene-Ukraina sõjas. 2023. aasta juulis tellis Ukraina neid veel 16 eksemplari.  Ukraina 2S22 Bohdana ShKH vz. 77 Українські військові показали застосування САУ Zuzana 2 (vaadatud: 18.09.2022) Zuzana 2 (vaadatud: 15.06.2022) Ukraine buys 16 Zuzana 2 self-propelled guns (vaadatud: 07.07.2023) Українські військові показали застосування САУ Zuzana 2 (vaadatud: 18.09.2022) Словаччина передала Україні 8 САУ Zuzana 2 (vaadatud: 16.01.2023)
Parimate eriefektide Oscar

Parimate eriefektide Oscar (inglise keeles Academy Award for Best Visual Effects) on Oscari-filmiauhinna üks kategooriatest. Auhinnaga tunnustab Ameerika Filmikunsti ja -teaduste Akadeemia eriefektide kunstnikku, kelle tööd on eelneval aastal ilmunud filmis hinnatud parimaks. Esimest korda autasustati kategoorias esimesel Oscari galal 1929 nime all "Parimad tehnilised lahendused" (Best Engineering Effects), kui võitis Roy Pomeroy tehnilise töö eest filmis Tiivad. 2022. aasta seisuga on auhinna võitnud kolm täielikult animeeritud filmi: "Jõulueelne õuduslugu", "Kubo ja kaks pillikeelt" ja "Lõvikuningas". Rekordilised kaheksa auhinda on võitnud Dennis Muren. "The 1st Academy Awards – 1929" (inglise). Ameerika Filmikunsti ja -teaduste Akadeemia. Vaadatud 14. mai 2022. Oscari auhindade koduleht (inglise) Oscari auhindade andmebaas (inglise)
Parima lühidokumentaalfilmi Oscar

Parimate lühidokumentaalfilmi Oscar (inglise keeles Academy Award for Best Documentary Short Film) on Oscari-filmiauhinna üks kategooriatest. Auhinnaga tunnustab Ameerika Filmikunsti ja -teaduste Akadeemia eelneva aasta parimat lühidokumentaalfilmi. Akadeemia defineerib lühidokumentaalfilmi kui dokumentaalfilmi, mille kestus koos tiitritega pole rohkem kui 40 minutit. Esimest korda autasustati kategoorias esimesel Oscari galal 1942, kui võitis Kanada teise maailmasõja propagandafilm "Churchill's Island". Enim ehk kolm auhinda on kategoorias võitnud Charles Guggenheim. Filmistuudiotest on enim autasustatud National Film Board of Canada nelja võiduga ja Walt Disney Productions kolme auhinnaga. Oscar Parima dokumentaalfilmi Oscar "95TH ACADEMY AWARDS® OF MERIT" (PDF) (inglise). Ameerika Filmikunsti ja -teaduste Akadeemia. Lk 11. Vaadatud 9. juuni 2022. "The 14th Academy Awards – 1942" (inglise). Ameerika Filmikunsti ja -teaduste Akadeemia. Vaadatud 15. mai 2022. Oscari auhindade koduleht (inglise) Oscari auhindade andmebaas (inglise)
Parima heli Oscar

Parima heli Oscar (inglise keeles Academy Award for Best Sound) on Oscari-filmiauhinna üks kategooriatest. Auhinnaga tunnustab Ameerika Filmikunsti ja -teaduste Akadeemia parimat või eufoonilisimat miksimist, helisalvestust, helikujundust ja helimontaaži. Algselt autasustati kategoorias filmistuudiote heliosakondi, kuid 1970. aasta galast hakati reegli muudatuse tõttu autasustama kindlaid helitehnikuid. Esimesed helitehnikuid, kes auhinna võitsid, olid Murray Spivack ja Jack Solomon töö eest filmis "Hello, Dolly!". Enim ehk viis korda on auhinna võitnud Thomas T. Moulton, Douglas Shearer ja Fred Hynes. Oscar Parima helimontaaži Oscar Robert Koehler (19. jaanuar 1999). "Pros play favorites". Variety (inglise). Vaadatud 15. juuni 2022. Oscari auhindade koduleht (inglise) Oscari auhindade andmebaas (inglise)
Parima jumestuse ja soengu Oscar

Parima jumestuse ja soengu Oscar (inglise keeles Academy Award for Best Makeup and Hairstyling) on Oscari-filmiauhinna üks kategooriatest. Auhinnaga tunnustab Ameerika Filmikunsti ja -teaduste Akadeemia parimaid jumestuskunstnikke ja juuksestiliste töö eest eelneval aastal ilmunud filmis. Esimest korda autasustati kategoorias 1982. aasta galal nime all "Parima jumestuse Oscar" (Academy Award for Best Makeup), kui võitis Rick Baker töö eest filmis "Ameerika libahunt Londonis". Alates 2013. aasta Oscari auhindadest kannab kategooria praegust nime. Enim ehk seitse auhinda on võitnud Rick Baker, kes hoiab ka 11 nominatsiooniga nominatsioonide rekordit. "The 54th Academy Awards – 1982" (inglise). Ameerika Filmikunsti ja -teaduste Akadeemia. Vaadatud 15. mai 2022. "Film academy approves new rules for 85th Academy Awards, makes hairstyling eligible for Oscar". Winnipeg Free Press (inglise). 28. juuni 2012. Vaadatud 15. juuni 2022. Oscari auhindade koduleht (inglise) Oscari auhindade andmebaas (inglise)
Kattai

Kattai on eesti perekonnanimi. 2022. aasta 1. jaanuari seisuga oli Eestis perekonnanimi Kattai 476 inimesel: 213 mehel ja 263 naisel. Perekonnanimede levikult oli Kattai meeste puhul 262. kohal ja naiste puhul 217. kohal. Perekonnanimi Kattai oli kõige levinum vanuserühmas 5–9 aastat, kus seda oli 10 000 elaniku kohta 4,74. Nimi oli kõige sagedasem Valga maakonnas, kus sellist nime kandis maakonna 10 000 elaniku kohta keskmiselt 20,51 inimest. 19. sajandi algul pandi pärisorjusest vabastamise käigus peamiselt Tartumaa ja Võrumaa eri kihelkondade 15 mõisavallas talupoegadele nimedeks Kaddai, Kaddaj, Kattaj, Kattay, Katai ja Kattai. Juhan Kattai, eesti sõjaväelane ja tuletõrjuja (1898–1955) Liina Kattai (Soobik), eesti keeleteadlane (1955–) Mihkel Kattai, eesti sõjaväelane (1893–1950) Tõnu Kattai, eesti laulja (tenor) ja näitleja (1951–) Vello Kattai, eesti mäeinsener ja geoloog (1938–) Statistikaamet: Nimede statistika (vaadatud 15.06.2022) Onomastika andmebaas. Nimede panemine (algne nimekuju): Kattai. Kattai statistikaameti andmebaasis
Koitla

Koitla on eesti perekonnanimi. 2022. aasta 1. jaanuari seisuga oli Eestis perekonnanimi Koitla 287 inimesel: 138 mehel ja 149 naisel. Perekonnanimede levikult oli Koitla meeste puhul 518. kohal ja naiste puhul 529. kohal. Perekonnanimi Koitla oli kõige levinum vanuserühmas 20–24 aastat, kus seda oli 10 000 elaniku kohta 3,14. Nimi oli kõige sagedasem Järva maakonnas, kus sellist nime kandis maakonna 10 000 elaniku kohta keskmiselt 9,45 inimest. Nimede eestistamise käigus võeti 1935–1940 aastal Koitla uueks nimeks kokku 85 korral, kui loobuti nimedest Anderson, Jakobson, Karklin, Koch, Kroll, Kruusmann ja Peterson kahel juhul, aga ka nimedest Eskoson, Freienthal, Goldschmitt, Kalker, Karlsfrei, Kautlenbach, Klechtenberg, Kõlkar, Kommi, Kovbassa, Külvander, Schröder, Vastopea jne. Aivar Koitla, eesti reservohvitser ja poliitik (1961–) Eva Koitla (endine Eva Molnik), eesti võimlemistreener ja sporditegelane (1923–) Statistikaamet: Nimede statistika (vaadatud 15.06.2022) Onomastika andmebaas. Nimede eestistamine:(uus nimekuju): Koitla. Koitla statistikaameti andmebaasis
Amaury Cordeel

Amaury Cordeel (sündinud 9. juulil 2002 Temses) on Belgia võidusõitja, 2018. aasta Hispaania Vormel 4 meister ja hiljem Vormel 2-ga seotud. 2017. aastal debüteeris ta üheistmelises Prantsusmaa Vormel 4 Meistrivõistlustel. 2018. aastal sõitis ta mitmel FIA Vormel 4 Meistrivõistlustel, Araabia Ühendemiraatide sarjas saavutas ühe võidu ja kolm poodiumikohta, jõudes edetabelis kaheksandale kohale, koos Lucas Alecco Roy ja Charles Weerts. Itaalia sarjas, Hispaania sarjas, Venemaa sarjas ja Saksamaal ei võita ta ühtegi punkti, koos Niklas Krütteni, Ido Coheni, William Alatalo, Leon Köhleri, Patrick Schotti, Isac Blomqvisti, Nazim Azmani ja László Tóth. Hispaania sarjas võitis ta neli võitu ja võitis meistritiitli neljapunktilise eduga Javier Gonzáleze ees. 2019. aastal tegi ta debüüdi Vormel Renault Eurocupil koos MP Motorsport meeskonnaga koos Victor Martinsi, Lorenzo Colombo ja Matteo Nanniniga. Ta saavutas edetabelis 27 punktiga 15. koha ja parima tulemusena Paul Ricardi seitsmenda koha. Järgmisel aastal siirdus ta koos Abbi Pullingu ja Tijmen van der Helmiga Fernando Alonso meeskonda FA Racing. Ta lõpetab siiski edetabelis 15. koha ja saavutab Monzas kuuenda koha. 2019. aastal osaleb ta Vormel 3 Aasia talvesarjas Pinnacle Motorsport meeskonnaga koos David Schumacheri ja Akash Nandyga, saavutades Burirami ringrajal kümnenda ja neljanda koha. 2020. aasta esimestel kuudel oleks ta pidanud Toyota Racing Series sõitma koos Spike Kohlbeckeri, Axel Gnose, Kaylen Frederick, José Blanco ja Franco Colapintoga, kuid hooaja esimesel vabatreeningul saadud vigastus takistab tal jätkamist. Kuu aega hiljem osales ta koos MP Motorspordi meeskonnaga kolmel FIA Vormel 3 Aasia Meistrivõistlustel osavõistlusel koos Filip Ugrani, Eduardo Barrichello, Callum Hedge ja Caio Colletiga. Campos Racing palkab Cordeeli FIA Vormel 3 Meistrivõistlustel juhtima koos László Tóthi ja Lorenzo Colomboga. Zandvoorti eelviimases voorus kvalifitseerus ta kaheteistkümnendaks, alustades seega 1. sõidu pole-positsioonilt. Esimesel ringil tekkinud kontakti tõttu Aleksandr Smoljariga ei saa ta võistlust lõpetada. Lõpeta hooaeg edetabelis punktita 23. kohal. 2021. aasta detsembris osaleb Cordeel koos Van Amersfoort Racingu meeskonnaga Yas Marina ringrajal Vormel 2 hooajajärgsetel testidel. 20. jaanuaril vormistab VAR Cordeeli meeskonnas koos Jake Hughesiga. Belgia piloodil on algus keeruline, hooaja esimese kuue vooruga on ta loale kogunud juba 12 karistuspunkti ja peab Silverstone'i vooru vahele jätma. Cordeel sündis Belgias Sint-Niklaasi lähedal Temses. Tema perekond on juhtinud Belgia ehitusettevõtet Cordeel Group NV alates 1934. aastast. Tema vanem vend Ghislain on samuti võidusõitja, kes sõitis 2017. aastal Vormel Renault Eurocupil. Amaury Cordeel, aadressil driverdb.com, DriverDB AB. (inglise keeles)
Karl Marxi nimeline kolhoos (Pärnu rajoon)

Karl Marxi nimeline kolhoos tegutses aastatel 1949–1960 Pärnu rajoonis. Kolhoosi asutamiskoosolekule 27. märtsil 1949 Jäärja rahvamajja kogunes 35 Jäärja ja Kiisa küla talupoega. Esimeheks valiti kohalik Joonas Mihkelson. Kolhoosi astus 35 majapidamist ja maad tuli kokku umbes 1800 ha. Majapidamistest hakati koguma põllutööriistu, mille kolhoosi sepp J. Teearu üle vaatas ja vajadusel remontis. 8. märtsil 1960 moodustati kolmest kolhoosist – Jäärjas tegutsenud Karl Marxi, Ristikülas tegutsenud Lenini-nimelisest ja Pärnu linna külje al tegutsenud Koidula-nimelisest kolhoosist – Nõmme sovhoos. Olev Paukson (31. juuli 2014). "Saarde läbi ajaloo prisma 165". Saarde Sõnumid, nr. 7. "Nõmme sovhoosi töötajad meenutavad olnud aegu". Pärnu Postimees. 3. märts 2010.